**Feladatellátási Megállapodás**

* **módosításokkal[[1]](#footnote-1) egységes szerkezetbe foglalva -**

amely létrejött egyrészről

**Budapest Főváros VII. kerület Erzsébetváros Önkormányzat**

(székhely: 1073 Budapest Erzsébet krt. 6., képviseli: Vattamány Zsolt polgármester, a továbbiakban: VII. kerületi Önkormányzat),

másrészről a

**BKK Budapesti Közlekedési Központ Zártkörűen Működő Részvénytársaság** (székhely: 1075 Budapest, Rumbach Sebestyén utca 19-21., cégjegyzékszám: Cg.01-10-046840, adószám:23028966-4-41, csoportazonosító szám: 17781372-5-44, együttesen képviseli: dr. Komáromi Endre Közlekedési Szolgáltatások igazgató és Dürr Edgár Parkolás vezető, a továbbiakban: BKK Zrt.)

(VII. kerületi Önkormányzat és BKK Zrt. külön-külön említve Fél, együttesen Felek) között, az alulírott helyen és időben, az alábbi feltételekkel.

1. **Előzmények**
2. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2013. január 1. napján hatályba lépő 23. § (5) bekezdés 3. pontja szerint „a kerületi önkormányzat feladata különösen a parkolás-üzemeltetés”, míg az Mötv. 23. § (4) bekezdés 10. pontja értelmében „a fővárosi önkormányzat feladata különösen a helyi közösségi közlekedés biztosítása és működtetése, valamint a főváros területén a parkolás feltételrendszerének kialakítása”.
3. Figyelemmel az Mötv. fentiekben hivatkozott rendelkezéseire, Budapest Főváros Önkormányzata (a továbbiakban: Fővárosi Önkormányzat) a Fővárosban parkolás-üzemeltetési feladatot 2013. január 1. napjától nem láthat el.
4. Felek rögzítik, hogy a Fővárosi Önkormányzat és a VII. kerületi Önkormányzat, a VII. kerületi Önkormányzat közigazgatási területén lévő, de a Fővárosi Önkormányzat tulajdonában álló közúti várakozóhelyek 2013. január 1. napjától történő üzemeltetésének kereteit, parkolás üzemeltetési feladatok ellátására vonatkozó együttműködési megállapodásban (a továbbiakban: Együttműködési Megállapodás) szabályozzák.
5. Tekintettel a közúti közlekedésről szóló 1988. évi I. törvény (a továbbiakban: Kkt.) 9/D. § (4) bekezdésében, továbbá az Együttműködési Megállapodás III.2. pontjában foglaltakra, Felek megállapodnak abban, hogy a VII. kerületi Önkormányzat közigazgatási területén lévő, de a Fővárosi Önkormányzat tulajdonában álló közúti várakozóhelyek üzemeltetését 2013. január 1. napjától a BKK Zrt. látja el, amelynek kereteit a Felek jelen feladat-ellátási megállapodásban (a továbbiakban: Megállapodás) kívánják szabályozni.
6. *A fentiekre tekintettel Felek rögzítik, hogy közöttük 2012. december 21. napján, 2013. január 1. napjától 2013. május 31. napjáig hatályos, határozott időre szóló feladat-ellátási megállapodás (a továbbiakban: „Megállapodás”) jött létre, amelynek értelmében a BKK Zrt. feladata, hogy a VII. Kerületi Önkormányzat területén lévő, de a Budapest Főváros Önkormányzata (a továbbiakban: „Fővárosi Önkormányzat”) tulajdonában álló – az alábbiakban felsorolt utca és helyrajzi szám alatti – közlekedési célú várakozási közterületeken parkolás-üzemeltetési feladatot lásson el:*
7. *utca szerint: Erzsébet krt., Károly krt., Rottenbiller u. 1-3., 2-4. és a felüljáró alatt, Baross tér 14-20., Thököly út 1–17.*
8. *helyrajzi szám szerint: 34058 hrsz., 34224 hrsz., 33531 hrsz., 32955 hrsz.*

*A Megállapodás V.1. pontja értelmében a Megállapodás hatályba lépésének feltétele volt a Fővárosi Önkormányzat és a VII. kerületi Önkormányzat közötti – a VII. kerületi Önkormányzat közigazgatási területén lévő, de a Fővárosi Önkormányzat tulajdonában álló közúti várakozóhelyek 2013. január 1. napjától történő üzemeltetésének kereteit, a parkolási-üzemeltetési feladatok ellátását szabályozó – együttműködési megállapodás (a továbbiakban: „Együttműködési Megállapodás”) 2013. január 1. napjával történő hatályba lépése, amely megállapodás a Fővárosi Önkormányzat és a VII. kerületi Önkormányzat között 2012. december 21. napján, 2013. január 1. napjától 2013. május 31. napjáig terjedő határozott időre létre is jött.*

*Az Együttműködési Megállapodást az abban részes Felek 2013. május 31-én, majd 2013. december 20. napján, mindösszesen két alkalommal módosították. Az Együttműködési Megállapodás 2. sz. Módosításának aláírásával a Megállapodás időbeli hatályát határozatlan idejűre módosították.*

*6.) Felek rögzítik, hogy a Megállapodás újabb, 3. sz. módosítása vált szükségessé az alábbi indokok alapján:*

*A VII. kerületi Önkormányzat területén lévő, de a Budapest Főváros Önkormányzatának tulajdonában álló közlekedési célú várakozási közterületeken olyan forgalomtechnikai változások (a továbbiakban: „Forgalomtechnikai változások”) történtek, amelyek jelentős mértékben módosították az üzemeltetett várakozóhelyek számát. A változásokra való tekintettel elkészült az Erzsébet krt. aktualizált forgalomtechnikai terve is, ami feltünteti a bekövetkezett módosításokat.*

***Felek rögzítik, hogy a Megállapodás 3. sz. módosításának szövegezését a jelen egységes szerkezetű Feladat-ellátási Megállapodás tartalmazza, Felek 3. sz. módosítás külön okiratba történő foglalásától eltekintenek.***

*A Forgalomtechnikai változások, valamint a várakozási helyek számának változásai az alábbiak jelen Megállapodás II.1. pontjában felsorolt várakozási helyek tekintetében:*

*Erzsébet körút:*

* *1-3. számnál rakodási terület került kialakításra, megszüntetve 2 db várakozóhelyet*
* *13. számnál elektromos autó töltőállomás került kialakításra, megszüntetve 2 db várakozóhelyet*
* *30 – 32. számnál MOL-BUBI dokkoló került kialakításra, megszüntetve 3 db várakozóhelyet*

*Baross tér (A Baross tér 4-es metró átadásával egyidejű átalakításával gyakorlatilag a teljes szakasz megszűnt, buszmegállók és rakodási terület került kialakításra):*

* *19. - 20. számnál rakodási terület került kialakításra, megszüntetve 2 db várakozóhelyet*
* *14. - 18. számnál. buszmegállók kerültek kialakításra, a teljes szakaszt megszüntetve ezzel (15 db várakozóhelyet)*

*Rottenbiller utca és felüljáró alatti terület*

* *1. - 3. számnál troli megálló került kialakításra, továbbá 1 db mozgáskorlátozott várakozóhely megszüntetve 4 db várakozóhelyet*
* *Felüljáró alatti területen az átépítéssel megszüntetett várakozóhelyek száma 6 db*

*A fentiek alapján szükséges változásokat a Megállapodás 2. és 3. számú mellékletében át kell vezetni, illetve a Megállapodást ki kell egészíteni egy 4. számú melléklettel, melyben a várakozási helyek száma a forgalomtechnikai rendezés alapján kerül meghatározásra.*

*7.) Felek célszerűnek tartják, hogy a 3. számú módosítás akként történjen meg, hogy egyidejűleg az eddigi módosításokat is magába foglaló egységes szerkezetű Megállapodást hoznak létre, erre való tekintettel Felek az alábbi, módosításokkal egységes szerkezetbe foglalt Megállapodást fogadják el:[[2]](#footnote-2)*

1. **A Megállapodás tárgya**
2. Felek megállapodnak abban, hogy BKK Zrt. feladata, hogy a VII. kerületi Önkormányzat közigazgatási területén lévő, de a Fővárosi Önkormányzat tulajdonában álló – az alábbiakban felsorolt utca és helyrajzi szám alatti – közlekedési célú várakozási közterületeken (a továbbiakban: **„Ingatlanok”)** parkolás-üzemeltetési feladatot lásson el:
3. utca szerint: utca szerint: Erzsébet krt., Károly krt., Rottenbiller u. 1-3, 2-4 és a felüljáró alatt, Baross tér 14-20., Thököly út Keleti Pályaudvartól a Dózsa György útig terjedő szakasza.
4. Helyrajzi szám szerint: 34058 hrsz., 34224 hrsz., 33531 hrsz., 32955/1 hrsz, 32955/2 hrsz, 32954 hrsz.[[3]](#footnote-3)
5. A parkolás-üzemeltetési feladat keretében, a BKK Zrt., a jelen Megállapodás II.1. pontjában meghatározott Ingatlanokon különösen az alábbi feladatok ellátására köteles:

1. az egységes parkolás-szabályozás fővárosi bevezetésére a terület jellegéhez igazodó parkolással, a szabálytalan parkolások visszaszorítására, a környezeti ártalmak csökkentésére;
2. a fizető várakozóhelyek üzemeltetésének biztosítására;
3. a közterület ésszerűbb parkolási célú felhasználásának megoldására;
4. a szükséges forgalomtechnikai eszközök kihelyezésére, időszakos ellenőrzésére, szükség szerint módosítására, pótlására;
5. a gyalogos felületek gépjárművektől való felszabadítására;
6. a várakozási övezetek területén, a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendeletben (a továbbiakban: Parkolási Rendelet) meghatározott díjfizetési feltételekkel történő várakozás ellenőrzésére,
7. a Parkolási Rendelet és a Kkt. szerinti várakozási díj és pótdíj beszedésére és behajtására;
8. a parkolás üzemeltetéséhez és fejlesztéséhez szükséges eszközök beszerzésének technikai előkészítésére, az új beruházások szakmai véleményezésére,
9. használatra átvett eszközök, így különösen a parkolójegy-kiadó automaták üzemeltetésére, fenntartására és karbantartására
10. ügyfélszolgálat működtetésére, a kapcsolódó kommunikációs feladatok ellátására.

3. A BKK Zrt. feladata továbbá az Ingatlanokon a várakozás idejét, módját jelző – jelen Megállapodás 1. számú mellékletében meghatározott – közlekedési jelzőtáblák elhelyezése továbbá az útburkolati jelek felfestése.

4.) A VII. kerületi Önkormányzat szavatol azért, hogy az Ingatlanok a jelen Megállapodás teljes hatálya alatt alkalmasak a szerződésszerű használatra, azaz azok közterületi fizető parkolás céljára használhatóak.

1. **A Felek jogai és kötelezettségei**
2. BKK Zrt. kötelezettséget vállal arra, hogy az Ingatlanokat rendeltetésszerűen használja, parkolás-üzemeltetési feladatát a jelen Megállapodásban foglaltaknak megfelelően végzi.
3. Felek rögzítik, hogy a jelen Megállapodás II. 1. pontjában meghatározott Ingatlanokon összesen 11 db parkolójegy-kiadó automata (a továbbiakban: **„Automata”** vagy **„Automaták”**) üzemel.[[4]](#footnote-4)
4. Felek rögzítik, hogy az Automaták közül 9 db a Fővárosi Önkormányzat, 2 db a BKK Zrt. tulajdonában van. [[5]](#footnote-5)
5. Felek rögzítik, hogy a Fővárosi Önkormányzat tulajdonában álló 9 db Automatát – az Együttműködési Megállapodás keretében – a VII. kerületi Önkormányzat használatába adta.[[6]](#footnote-6)
6. Felek rögzítik, hogy a VII. kerületi Önkormányzat, az Ingatlanokon álló és a Fővárosi Önkormányzat tulajdonában álló – jelen Megállapodás 2. számú mellékletét képező – Automatákat, a parkolás-üzemeltetési feladatok jelen Megállapodásban foglalt keretek között történő ellátása céljából, a BKK Zrt. használatába adja.

Felek megállapodnak abban, hogy a használatba adott Automaták rendeltetésszerű használatra alkalmas állapotban tartásához szükséges állagmegóvással, felújítással, javítással járó költségeket, valamint minden további rendkívüli és egyéb költségeket – ideértve az alkatrész pótlás költségeit is – a BKK Zrt. viseli.

1. Felek rögzítik, hogy a BKK Zrt. az Ingatlanokon üzemelő és a BKK Zrt. tulajdonában álló – jelen Megállapodás 3. sz. mellékletét képező – Automatákat a parkolás-üzemeltetési feladatok jelen Megállapodásban foglalt keretek között történő ellátása céljából használja.

Felek megállapodnak abban, hogy az Automaták használati díja 8.000 Ft+ÁFA/hó/db, mely összeget a BKK Zrt. jogosult a Felek közötti tényleges elszámoláskor költségtételei között kimutatni.[[7]](#footnote-7)

1. **A parkolás-üzemeltetésből származó bevétel, szolgáltatási díj elszámolása**
2. Felek megállapodnak abban, hogy BKK Zrt. a Fővárosi Önkormányzat tulajdonában álló, fizető közterületi várakozóhelyek után befolyt várakozási díjakat és pótdíjakat – a vonatkozó jogszabályi előírásoknak megfelelően – beszedi és nyilvántartja, amely összeg a Fővárosi Önkormányzatot illeti meg. A várakozási díjakról és pótdíjakról a BKK Zrt. a Fővárosi Önkormányzat nevében bizonylatot bocsát ki, amelynek ÁFA tartalmát a Fővárosi Önkormányzat fizeti meg a NAV felé a hatályos jogszabályoknak megfelelően.[[8]](#footnote-8)
3. Felek megállapodnak abban, hogy BKK Zrt. a tárgyhónapot követő hónap 10. napjáig várakozóhelyenként havonta, 9.000 Ft + ÁFA összegű átalány szolgáltatási díjat számláz ki az általános forgalmi adóról szóló 2007. évi CXXVII. törvény 58. §-a alapján és küld meg a VII. kerületi Önkormányzat részére. A számla pénzügyi teljesítést nem igényel, tekintettel arra, hogy a Felek megállapodnak, hogy a BKK Zrt. a számla összegét jogosult a Fővárosi Önkormányzat részére utalandó várakozási és pótdíj bevételből levonni (beszámítani). Felek kifejezetten rögzítik, hogy a jelen pontban rögzített szolgáltatási díj átalány jellegű, mellyel a Felek utólag, tételesen, a IV.6. pontban leírtak alapján elszámolnak, jelen 1. számú Módosításban rögzítettek szerint.[[9]](#footnote-9)
4. Felek megállapodnak abban, hogy BKK Zrt. a VII. kerületi Önkormányzat közigazgatási területén lévő, de a Főváros Önkormányzat tulajdonában álló várakozóhelyek után beszedett várakozási és pótdíjbevételből (díj, pótdíj, egyéb) levonja a Fővárosi Önkormányzat tulajdonában álló várakozóhelyekkel közvetlenül összefüggő szolgáltatási díjat nettó 9000,- Ft+ ÁFA/hó költséget, azaz kilencezer forint+ általános forgalmi adó/hó szolgáltatási díjat várakozóhelyenként, majd a levonás után fennmaradó teljes összeget minden tárgyhót követő hónap 10. napjáig a Fővárosi Önkormányzatot megillető részként jelen Megállapodás, mint pénzügyi bizonylatot pótló dokumentum alapján átadott pénzeszközként átutalja a Fővárosi Önkormányzat OTP Banknál vezetett 11784009-15490012 számú pénzforgalmi számlájára. Számlaadási kötelezettség jelen esetben nem keletkezik.
5. BKK Zrt. kötelezettséget vállal arra, hogy – tekintettel az Együttműködési Megállapodásban foglaltakra – minden tárgyhót követő hónap 10. napjáig elektronikusan és írásban tételes kimutatást küld a Fővárosi Önkormányzatnak és a VII. kerületi Önkormányzatnak arról, hogy tárgyhóban mekkora volt a Fővárosi Önkormányzat tulajdonában álló ingatlanokon a teljes várakozási díj és pótdíj bevétel. Továbbá BKK Zrt. kimutatást készít és küld meg az érintettek részére a tárgyhóban a Fővárosi Önkormányzat által fizetendő ÁFA-ról és az Önkormányzat által az ÁFA nyilvántartáshoz igényelt adatokról. A Fővárosi Önkormányzat nevében kiállított bizonylatokat a Fővárosi Önkormányzat részére a jelen pontban rögzített határidőre átadja.[[10]](#footnote-10)
6. Felek rögzítik, hogy a parkolás-üzemeltetési feladatok ellátásával kapcsolatban – a jelen Megállapodásban foglaltakon túl – az Együttműködési Megállapodásban foglaltakat tekintik irányadónak.

6. Felek megállapodnak abban, hogy az átalány szolgáltatási díjak tételes elszámolása a jelen pontban rögzítettek szerint valósul meg.[[11]](#footnote-11)

* 1. Felek rögzítik, hogy a megállapodás időbeli hatálya alatt negyedéves elszámolási időszakot határoznak meg az alábbiak szerint:[[12]](#footnote-12)

1. *január 1. – március 31.*
2. *április 1. – június 30.*
3. *július 1. – szeptember 30.*
4. *október 1. – december 31.[[13]](#footnote-13)*
   1. Felek rögzítik, hogy az egyes negyedéves elszámolási időszakok lezárását követően tételesen elszámolnak egymással.[[14]](#footnote-14)
   2. BKK Zrt. vállalja, hogy a IV.6.1. és a 6.2 pontban rögzített időszakokra vonatkozóan a tárgynegyedévet követő 60. napig főkönyvi szintű tételes kimutatást készít és küld meg a VII. kerületi Önkormányzat részére a tárgyidőszakban a feladatellátással összefüggésben felmerült közvetlen és közvetett költségekről, ráfordításokról, valamint az ésszerű nyereségről (jogos szolgáltatási díj). BKK Zrt. továbbá köteles bemutatni a jogos szolgáltatási díj és a kifizetett szolgáltatási díj különbözetét, amennyiben van ilyen.[[15]](#footnote-15)
   3. BKK Zrt. tudomásul veszi, hogy az elszámolásokban kizárólag csak olyan közvetlen költségtételeket mutathat ki, melyek a feladatellátással összefüggésben merültek fel, valamint a számviteli nyilvántartásaiban szerepelnek.
   4. Felek rögzítik, hogy a BKK Zrt. az elszámolásokban a számviteli nyilvántartásaiban is szereplő közvetett költségeket a belső szabályzataiban foglalt költségfelosztási szabályok alapján mutatja ki.
   5. *Felek rögzítik, hogy a BKK Zrt. jogosult a tevékenység ellátásához kapcsolódóan ésszerű nyereség elszámolására, melynek mértéke a közvetlen és közvetett költségek, ráfordítások összegére vetített 5%.[[16]](#footnote-16)*
   6. Felek megállapodnak, hogy a VII. kerületi Önkormányzat jogosult az elszámolásokat ellenőrizni.
   7. Amennyiben az adott elszámolási időszakban a BKK Zrt. által számlázott átalány szolgáltatási díjak összege meghaladja az elszámolásban kimutatott költségek és az ésszerű nyereség összegét, úgy BKK Zrt.-nek a különbözet összegének erejéig visszafizetési kötelezettsége keletkezik.
   8. Amennyiben az adott elszámolási időszakban a BKK Zrt. által számlázott átalány szolgáltatási díjak összege alacsonyabb az elszámolásban kimutatott költségek és ésszerű nyereség összegénél, úgy a VII. kerületi Önkormányzatnak a különbözet összegének erejéig fizetési kötelezettsége keletkezik.
   9. Felek az elszámolásokhoz kapcsolódó pénzügyi rendezést akként határozzák meg, hogy a IV.6.3. pontban szereplő elszámolásban szereplő különbözetről BKK Zrt. a megfelelő számviteli bizonylatot állítja ki a VII. kerületi Önkormányzat felé, melyet az elszámolással egyidejűleg megküld a VII. kerületi Önkormányzat részére.[[17]](#footnote-17)
   10. Felek a negyedéves elszámolásokban szereplő fizetési kötelezettségüknek úgy tesznek eleget, hogy az elszámolás elfogadását követő hónap Parkolás-gazdálkodási bevétel és szolgáltatási díj havi elszámolásában a rendezendő tétel kimutatásra kerül és a kapcsolódó pénzügyi rendezés is ennek figyelembevételével beszámítás útján történik.

Amennyiben a rendezéssel érintett hónap parkolás-gazdálkodási bevételei nem nyújtanak fedezetet a BKK negyedéves elszámolásában kimutatott többlet költségeinek összegére, úgy a különbözetet a VII. kerületi Önkormányzat a havi elszámolás kézhezvételétől számított 8 munkanapon belül átutalással rendezi BKK Zrt. felé.[[18]](#footnote-18)

1. **A Megállapodás hatálya**

1.) Felek jelen Megállapodás határozatlan időre kötik.[[19]](#footnote-19)

2.) Felek megállapodnak továbbá abban, hogy amennyiben a jelen Megállapodás valamely rendelkezése érvénytelen, ez az érvénytelenség nem érinti a Megállapodás egyéb rendelkezéseit. Ebben az esetben a Felek kötelezettséget vállalnak a Megállapodás olyan módosítására, amely az eredetileg kitűzött parkolás-üzemeltetési céljaiknak megfelel.

3.) Jelen Megállapodás hatályba lépésének napja a Budapest Főváros Önkormányzata és Budapest Főváros VII. kerület Erzsébetváros Önkormányzata közötti, a VII. Kerületi Önkormányzat területén lévő, de a Budapest Főváros Önkormányzata tulajdonában álló közlekedési célú várakozási közterületek parkolás-üzemeltetési feladatainak ellátására megkötött, 2014 január 01. napjától hatályos Együttműködési Megállapodás 1. számú módosítása hatályba lépésének napja.

1. **Vegyes rendelkezések**

1.) Jelen Megállapodás – a Felek között történt egyeztetést követően – kizárólag írásban módosítható.

2.) Felek jelen Megállapodás teljesítése során közvetlen kapcsolattartásra a következő képviselőiket jelölik ki:

VII. kerületi Önkormányzat részéről:

név: Greifenstein János, Városgazdálkodási Iroda

telefon: 00 36 1 462 3188

email cím: greifenstein.janos@erzsebetvaros.hu

levelezési cím: 1073 Budapest, Erzsébet krt. 6.

BKK Zrt. részéről:

név: dr. Komáromi Endre, Közlekedési Szolgáltatások igazgató

telefon: 00 36 30 7741200

email cím: endre.komaromi@bkk.hu

levelezési cím: 1075 Budapest, Rumbach Sebestyén utca 19-21.

1. A jelen Megállapodásban nem szabályozott kérdésekben Magyarország jogszabályai, így különösen a Polgári Törvénykönyvről szóló 2013. évi V. törvény vonatkozó rendelkezései az irányadóak.[[20]](#footnote-20)
2. Jelen Megállapodás öt (5) egymással teljesen megegyező eredeti példányban készült.

Felek jelen Megállapodást – annak elolvasását és értelmezését követően – mint akaratukkal mindenben egyezőt jóváhagyólag aláírták.

Aláírására – a VII. kerületi Önkormányzat részéről – Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottságának ………………………. számú felhatalmazó határozata alapján kerül sor.

Budapest, …………………………………

…………………………………………………. ……………………………………………..

Vattamány Zsolt

polgármester BKK Zrt.

VII. kerületi Önkormányzat

Ellenjegyzi: Pénzügyi ellenjegyzés:

…………………………………………. ……………………………………..

Dr. Gotthard Gábor Fitosné Zemanovics Zsuzsanna

Jegyző Pénzügyi Iroda vezetője

Mellékletek:

1. számú melléklet: Az Ingatlanokon található közlekedési táblák nyilvántartása
2. számú melléklet: Fővárosi Önkormányzat tulajdonában álló Automaták listája
3. számú melléklet: BKK Zrt. tulajdonában álló Automaták listája
4. számú melléklet: A forgalomtechnikai rendezés alapján kialakult várakozóhelyek száma

1. számú melléklet:

Az Ingatlanokon található közlekedési táblák nyilvántartása



2. számú melléklet:[[21]](#footnote-21)

Fővárosi Önkormányzat tulajdonában álló, ingyenesen használatba adott Automaták listája VII. kerület

|  |  |  |  |  |  |
| --- | --- | --- | --- | --- | --- |
| **Automata száma** | **Típus** | **Tulajdonos** | **Ker.** | **Elhelyezkedés** | **Áramellátás** |
| 7010001 | DG4 | Főváros | VII. | Erzsébet krt. 45. (41-43) | közvilágításról töltődő akkumulátor |
| 7010002 | DG4 | Főváros | VII. | Erzsébet krt. 44. (44-50) | közvilágításról töltődő akkumulátor |
| 7010003 | DG4 | Főváros | VII. | Erzsébet krt. 38. (32-42) | közvilágításról töltődő akkumulátor |
| 7010004 | DG4 | Főváros | VII. | Erzsébet krt. 31. (25-39) | közvilágításról töltődő akkumulátor |
| 7010005 | DG4 | Főváros | VII. | Erzsébet krt. 15. (13-17) | közvilágításról töltődő akkumulátor |
| 7010006 | DG4 | Főváros | VII. | Erzsébet krt. 14. (12-18) | közvilágításról töltődő akkumulátor |
| 7010008 | DG4 | Főváros | VII. | Erzsébet krt. 7. (5-7) | közvilágításról töltődő akkumulátor |
| 7010009 | DG4 | Főváros | VII. | Károly krt. | Elemről töltődik |
| 7020001 | DG4 | Főváros | VII. | Rottenbiller u. 1-3., 2-4. +  Híd alatt | Elemről töltődik |

1. számú melléklet:[[22]](#footnote-22)

BKK Zrt. tulajdonában álló Automaták listája

|  |  |  |  |  |  |
| --- | --- | --- | --- | --- | --- |
| **Automata száma** | **Típus** | **Tulajdonos** | **Kerület** | **Elhelyezkedés** | **Áramellátás** |
| 7020002 | DG4 | BKK | VII. | Baross tér 14-20. | Elemről töltődik |
| 7030001 | DG4 | BKK | VII. | Thököly út | Elemről töltődik |

*4. sz. melléklet:[[23]](#footnote-23)*

*A forgalomtechnikai rendezés alapján kialakult várakozóhelyek száma*

*A Budapest VII. Kerület Erzsébetváros Önkormányzata területén lévő, de a Budapest Főváros Önkormányzatának tulajdonában álló közlekedési célú várakozási közterületeken történt forgalomtechnikai változások (Tervszám: PTK/008/201407) okán a várakozóhelyek száma megváltozott.*

*Jelen melléklet a változások után elvégzett forgalomtechnikai felmérés, tervezés és kivitelezés alapján kialakult helyzetet tükrözi.*

|  |  |
| --- | --- |
| ***Közterület megnevezése*** | ***Várakozó helyek száma*** |
| *Erzsébet krt.* | *95* |
| *Károly krt.* | *6* |
| *Baross tér* | *3* |
| *Rottenbiller fa* | *20* |
| *Rottenbiller utca* | *4* |
| *Thököly út* | *25* |
| ***Összesen:*** | ***153*** |

1. 1. számú módosítás: 2013. május 31. napján kelt módosítás; 2.számú módosítás: 2013. december 20. napján kelt módosítás; 3. módosítás (jelen egységes szerkezetű Megállapodásban dőlt betűvel jelezve): jelen egységes szerkezetű megállapodás kelte [↑](#footnote-ref-1)
2. I. fejezet 5-7- pontjait beiktatta: jelen 3. sz. módosítás [↑](#footnote-ref-2)
3. módosította: 2. sz. módosítás 3.1. pont [↑](#footnote-ref-3)
4. módosította: 2. sz. módosítás 3.2. pontja [↑](#footnote-ref-4)
5. módosította: 2. sz. módosítás 3.3. pontja [↑](#footnote-ref-5)
6. módosította: 2. sz. módosítás 3.4. pontja [↑](#footnote-ref-6)
7. módosította: 2. sz. módosítás 3.5. pontja [↑](#footnote-ref-7)
8. módosította: 1.sz. módosítás 3.3. pontja [↑](#footnote-ref-8)
9. módosította: 1.sz. módosítás 3.4. pontja [↑](#footnote-ref-9)
10. módosította: 1.sz. módosítás 3.5. pontja [↑](#footnote-ref-10)
11. a teljes 6. pontot beiktatta: 1.sz. módosítás 3.6. pontja (egyes pontjait a 2. sz. módosítás módosította, lsd. jelölve) [↑](#footnote-ref-11)
12. módosította: 2.sz. módosítás 3.7. pontja [↑](#footnote-ref-12)
13. módosította: jelen 3. sz. módosítás [↑](#footnote-ref-13)
14. módosította: 2.sz. módosítás 3.8. pontja [↑](#footnote-ref-14)
15. módosította: 2.sz. módosítás 3.9. pontja [↑](#footnote-ref-15)
16. módosította: jelen 3.sz. módosítás (összhangban a Fővárosi Önkormányzat és a VII. kerületi Önkormányzat közötti Együttműködési megállapodással) [↑](#footnote-ref-16)
17. módosult a 2. sz. módosítás 3.10. pontja alapján [↑](#footnote-ref-17)
18. módosította: 2. sz. módosítás 3.11. pontja [↑](#footnote-ref-18)
19. módosította: 2. sz. módosítás 3.13. pontja [↑](#footnote-ref-19)
20. módosította: jelen 3.sz. módosítás [↑](#footnote-ref-20)
21. módosította: jelen 3. sz. módosítás (férőhelyek számának törlése) [↑](#footnote-ref-21)
22. módosította: jelen 3. sz. módosítás [↑](#footnote-ref-22)
23. beiktatta: jelen 3. sz. módosítás [↑](#footnote-ref-23)