**Vállalkozási keretszerződés**

Szerződő Felek (a továbbiakban: felek)

egyrészről

név: **Budapest Főváros VII. kerület Erzsébetváros Önkormányzata**

teljes jogú képviselője: Vattamány Zsolt polgármester

székhely: 1073 Budapest, Erzsébet krt. 6.

adószám: 15735708-2-42

számlaszám: 11784009-15507008-00000000

számlavezető pénzintézet: OTP Bank Nyrt.

kapcsolattartó: Wendl Viktória

telefon: 06-1-462-3138

fax: 06-1-321-3974

mint **megrendelő**

másrészről

Név: **Ifotech-Clean Kereskedelmi és Szolgáltató Korlátolt Felelősségű Társaság**

Cím: 2832 Héreg, Iskola út 043/7 hrsz.

Képviseli: Klinger Ottó

Levelezési cím: 2831 Tarján, Pf.: 21.

Számlavezető pénzintézete: FHB Kereskedelmi Bank

Számlaszáma: 18203167-06008968-40010017

Számlázási cím: 2832 Héreg, Iskola út 043/7 hrsz.

Adószáma: 22665126-2-11

Statisztikai jelzőszáma: 22665126-4399-113-11

Cégbíróság: Tatabányai Törvényszék Cégbírósága

Cégjegyzék száma: 11-09-016831

mint **vállalkozó**

Név: **COMFORT INVEST TEAM Korlátolt Felelősségű Társaság**

Cím: 2051 Biatorbágy, Juhász Gyula utca 38/3.

Képviseli: Jenny Tamás

Levelezési cím: 2051 Biatorbágy, Juhász Gyula utca 38/3.

Számlavezető pénzintézete: CIB Bank Zrt.

Számlaszáma: 10701180-66708678-51100005

Számlázási cím: 2051 Biatorbágy, Juhász Gyula utca 38/3.

Adószáma: 23471429-2-13

Statisztikai jelzőszáma: 23471429-3900-113-13

Cégbíróság: Budapest Környéki Törvényszék Cégbírósága

Cégjegyzék száma: 13-09-149257

mint **vállalkozó**

között, az alábbi feltételekkel:

**PREAMBULUM**

Megrendelő mint ajánlatkérő ajánlattételi felhívás közvetlen megküldésével kezdődő hirdetmény közzététele nélküli tárgyalásos közbeszerzési eljárást indított a közbeszerzésekről szóló 2011. évi CVIII. törvény (a továbbiakban: Kbt.) 122. § (7) bekezdés a) pontja alapján. A vállalkozó mint ajánlattevő az eljárásban a törvényes feltételeknek megfelelő érvényes ajánlatot nyújtott be, amely az eljárást megindító felhívás szerinti bírálati szempont alapján a legalacsonyabb összegű ellenszolgáltatást tartalmazó ajánlatként került kiválasztásra, és megrendelő a vállalkozót nevezte meg az eljárás nyerteseként.

A Felek rögzítik, hogy a szerződést a Kbt. 124. § (1) bekezdés rendelkezései alapján a fent hivatkozott közbeszerzési eljárásra tekintettel, annak részeként írják alá.

1. **A szerződés tárgya**

1.1. Budapest Főváros VII. kerület Erzsébetváros területén található társasházak és társasháznak nem minősülő lakó és vegyes rendeltetésű épületek – a továbbiakban: lakóépület – közterülettel érintkező homlokzatának a közterület síkjától számított maximum 3 méteres magasságáig a falfirka elhelyezését megakadályozó különleges festési munkálatok, illetve falfirka és illegálisan elhelyezett falragaszok eltávolítási munkálatainak elvégzése bruttó 30.000.000. Ft keretösszeg erejéig.

1.2. A fentiekkel összefüggésben az elvégzendő feladatok különösen az alábbiak:

* falfirka és illegális falragasz fertőzöttség felmérése, kapcsolatfelvétel a szennyezett lakóépületek tulajdonosaival,
* közreműködés a lakóépület tulajdonos közösségei tulajdonosi hozzájárulásainak beszerzésében,
* folyamatos monitoring tevékenység végzése a szennyeződéstől megtisztított területeken,
* friss graffiti esetén ajánlatkérő értesítése rendőrségi feljelentés megtételének lehetővé tétele érdekében,
* műemléki védelem alatt álló épület, képzőművészeti alkotás falfirka és illegálisan elhelyezett falragasz mentesítése esetén a munkavégzéshez szükséges hozzájárulás/engedély beszerzése,
* munkavégzés során keletkező hulladék vonatkozó előírásoknak megfelelő összegyűjtése, semlegesítése és elszállítása,
* veszélyes anyagnak minősülő maradványok vonatkozó előírásoknak megfelelő összegyűjtése, semlegesítése és elszállítása,
* lemosott vagy felhordott vegyi anyagok közüzemi csatornarendszerbe bekerülésének megakadályozása,
* átfestés esetén szennyezett felület eredeti színének bemérése és azzal megegyező színkódú festék alkalmazása,
* nyilvántartás felfektetése és vezetése a felmért és falfirkától megtisztított épületekről, melynek aktuálisan tartalmaznia kell az egyes épületeken elvégzett munkálatokat és azok költségeit munkanemek szerint,
* amennyiben a munkavégzés helye, technológiája, vagy egyéb körülmény balesetvédelmi szempontból azt szükségessé teszi, a munkaterület elkerítése, elzárása, előírt figyelmeztető jelzések elhelyezése.

1.3. A megrendelő megrendeli, a vállalkozó pedig elvállalja a jelen szerződés 1.1.-1.2. pontjaiban meghatározott feladatokat.

1. **A szerződés időtartama, teljesítési határidők**
   1. Jelen szerződés 2016. január 1-én hatályba, s a szerződés teljesítését azonnal meg kell kezdeni. A vállalkozó a szerződés hatályba lépését követő 10 napon belül a megrendelővel egyeztetéseket köteles folytatni, majd a közösen kialakított ütemterv szerint az egyeztetéseket megismételni annak érdekében, hogy meghatározásra kerüljön, mely területeken és milyen ütemezés szerint végezzék el a szerződés szerinti feladataikat.
   2. A vállalkozó jelen szerződésben megállapított feladatait 2016. december 31-ig köteles ellátni, kivéve, ha addig a jelen szerződés 1.1. pontjában szereplő keretösszeg kimerül.
   3. A megrendelő egyedi megrendeléseket küld a vállalkozó részére, melyben meghatározza a munkavégzéssel érintett területet és a teljesítési határidőt.
   4. A vállalkozó csak azokon a lakóépületeken köteles elvégezni a megrendelésben szereplő feladatokat, amely lakóépületek tulajdonos közösségei tulajdonosi hozzájárulásukat adták a munkálatoknak a tulajdonukat képező lakóépületen történő elvégzéséhez.
   5. Amennyiben bármely megrendelésben rögzített feladat ellátásához valamilyen engedély, hozzájárulás szükséges, a megrendelésben szereplő feladatok ellátása csak ezen dokumentumok birtokában kezdhetők meg.
   6. A megrendelő csak jelen szerződés 1.1. pontjában szereplő keretösszegig küld megrendelőt a vállalkozó számára. A vállalkozó haladéktalanul, írásban köteles jelezni a megrendelő felé, ha – a már teljesített havi díjak és az előre prognosztizált, elvégezni szükséges munkálatok mennyiségének figyelembevételével – az adott hónapban elvégzendő munkálatok teljes körű elvégzése esetén a vállalkozási díj teljes összege meghaladná a jelen szerződés 1.1. pontjában rögzített keretösszeget.
2. **A teljesítés helye**

Budapest, VII. kerület.

1. **Szerződéses ár**
   1. Az illegális falragasz eltávolítása és monitoring tevékenység ellátásának havi díja: 600.000,- Ft + áfa, azaz Hatszázezer forint + áfa. Ezen felül a Szerződő Felek jelen szerződés *1. sz. mellékle*tében foglalt díjak alapján számolnak el az elvégzett szolgáltatásokról.
   2. A 4.1. pontban és jelen szerződés *1. sz. melléklet*ében szereplő díjak fix díjak, a szerződés alatt nem módosítható.
   3. A 4.1. pontban és jelen szerződés *1. sz. melléklet*ében szereplő díjak a vállalkozó által jelen szerződés alapján teljesítendő szolgáltatások ellenértékét tartalmazzák, így ezen túlmenően semmilyen jogcímen nem jogosult megrendelőtől további díj- vagy költségtérítés igénylésére. Amennyiben bármely megrendelésben rögzített feladat elvégzéséhez alkalmazni szükséges technológia, a megtisztítandó épület műemlékvédelmi státusza vagy bármely más ok, körülmény miatt a munkálatok elvégzéshez bármilyen engedély beszerzése, egyeztetés lefolytatása szükséges, az engedély(ek)nek a beszerzése, az egyeztetések lefolytatása a vállalkozó kötelezettsége és költsége, melyről egyébiránt haladéktalanul tájékoztatnia kell a megrendelőt.
   4. A számlázás és kifizetés pénzneme HUF.
   5. A vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a vállalkozó adóköteles jövedelmének csökkentésére alkalmasak.
2. **Fizetési feltételek**
   1. Megrendelő előleget nem biztosít.
   2. Vállalkozó a részszámlát havonta nyújthat be az adott hónapban befejezett megrendelés(ek) vonatkozásában.
   3. A számla kiállítására csak a megrendelő képviselője által aláírt teljesítési igazolás birtokában van lehetőség. A teljesítési igazolás kiállításának feltétele, hogy a vállalkozó az elkészült munkákról írásos beszámolót készít és az elvégzett munkákról szóló képes beszámolót (a megtisztított felületről készített fényképfelvételeket) digitálisan (CD-n vagy DVD-n) a megrendelő rendelkezésére bocsássa. A vadplakát eltávolítás tekintetében az írásbeli beszámoló mellé csatolandó az eltávolítás előtt és után készített fotódokumentáció és napi menetlevél, a vadplakátokról leolvasható cég vagy más feltételezhető megbízó adatainak összesítése.
   4. Az írásos beszámolónak tartalmaznia kell:

* az eltávolított szennyezés helyét, a megtisztított lakóépület címének megjelölésével;
* a szennyezés eltávolításának tényét, a megtisztított terület mértékét;
* a szennyezés eltávolítása során alkalmazott technológia, illetve munkafolyamat rövid leírását;
* egyéb a munka elvégzése, illetve a jelen szerződés teljesítésével kapcsolatosan lényegesnek ítélt körülményt, vagy körülményeket.
  1. A számlát 1 (egy) példányban kell benyújtani.
  2. Ha a benyújtott számlát a megrendelő tartalmi meg nem felelés miatt visszautasítja, a vállalkozó köteles azt megfelelő tartalommal ismét benyújtani. A fenti hiánypótlás miatti késedelmes fizetésből eredő kártérítési, kártalanítási vagy késedelmi kamatfizetési kötelezettség nem terheli a megrendelőt.
  3. A számla összegét a megrendelő a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdéssel összhangban közvetlenül fizeti meg a vállalkozó részére a számla kézhezvételétől számított maximum 30 napon belül, banki átutalás útján.
  4. Számla kifizetésére csak akkor kerül sor, ha a vállalkozó bemutat, átad vagy megküld a megbízónak a terhelés időpontjától számított 30 napnál nem régebbi nemlegesnek minősülő együttes adóigazolást, vagy arról értesíti a megrendelőt, hogy a kifizetés időpontjában szerepel a köztartozásmentes adózói adatbázisban. Amennyiben az együttes adóigazolás köztartozást mutat, az azt követő eljárásra az adózás rendjéről szóló 2003. évi XCII. törvény (a továbbiakban: Art.) 36/A. § (6) bekezdésére tekintettel a 36/A. § (3)-(4) bekezdése az irányadó.
  5. A számla késedelmes kiegyenlítése esetén a megrendelő a Ptk. 6:155. § (1) bekezdése szerinti késedelmi kamatot köteles megfizetni a vállalkozónak.

1. **A szerződő felek jogai és kötelességei**
   1. A vállalkozó kijelenti, hogy a feladatok elvégzéséhez szükséges szakértelemmel rendelkezik, jelen szerződés tárgyát képező feladatokat elvállalja, azokat jelen szerződésben foglalt minőségben és szavatossági kötelezettséggel elkészíti.
   2. A szerződő felek a szerződés teljesítése során kötelesek fokozottan együttműködni. Ennek érdekében a megrendelő kapcsolattartója vagy az általa megjelölt személy(ek) jelen szerződés 2.1. pontjába szereplő egyeztetéseken túl rendszeres kapcsolatot tartanak fenn a vállalkozóval, aki a szerződés teljesítésének állásáról – kérésre – írásban beszámol megrendelő vagy kapcsolattartója felé.
   3. A szerződő felek kijelentik, hogy az egymással való kommunikációban és az egyes feladatok elvégzése során az elektronikus utat részesítik előnyben. A szerződés teljesítése során a dokumentálás elektronikus adathordozókon történik, és csak a szerződő felek által elfogadott utolsó verziók kerülnek kinyomtatásra.
   4. A fentiekkel összefüggésben a felek kijelentik, hogy minden, a jelen szerződés keretében a szerződő felek által egymásnak küldött értesítés e-mailben fog történni. (Csak különösen fontos esetben telefaxon, illetve ajánlott levélben). Ezen értesítések hatálya a címzett általi vételekor, illetőleg neki történő kézbesítéskor áll be.
   5. Megrendelő köteles a vállalkozó jelen szerződésbe foglalt feladatainak teljesítéséhez minden segítséget megadni, így különösen a rendelkezésre álló információkat folyamatosan átadni, illetve rendelkezésére bocsátani az azzal kapcsolatos dokumentumokat. Amennyiben a fenti információk, dokumentumok elektronikus formában is a megrendelő birtokában vannak, úgy azokat elektronikus úton adja át. E körben a megrendelő haladéktalanul jelzi a vállalkozó részére, ha bármely Budapest, VII. kerületi lakóépület képviselőjének jelzése alapján vagy bármely más módon tudomást szerez arról, hogy a jelen szerződés hatály alá tartozó lakóépületen újonnan, vagy a korábban már letisztított felületen ismételten falfirka vagy illegális falragasz kerül elhelyezésre.
   6. Vállalkozó köteles a megrendelőt minden olyan körülményről haladéktalanul értesíteni, amely a szerződés teljesítését veszélyezteti vagy gátolja. Az értesítés elmulasztásából eredő kárért a vállalkozó felelős.
   7. A vállalkozó az adott megrendelésben foglalt feladat elvégzését megelőzően köteles dokumentálni az alábbiakat:

* a szennyezésről készített fényképfelvétel;
* az eltávolítandó szennyezés helyét, a szennyezett lakóépület címének megjelölésével;
* a szennyezett terület mértékét;
* a szennyezés eltávolítása során alkalmazni tervezett technológia, illetve munkafolyamat rövid leírását;
* egyéb a munka elvégzése, illetve a jelen szerződés teljesítésével kapcsolatosan lényegesnek ítélt körülményeket.
  1. A vállalkozó köteles a munkaterületek elkerítésével összefüggésben az utak forgalomszabályozásáról és a közúti jelzések elhelyezéséről szóló 20/1984. (XII.21.) KM rendelet előírásait betartani.
  2. A vállalkozó köteles betartani a környezetvédelemre, illetve a veszélyes és nem veszélyes hulladékokra vonatkozó előírásokat, jogszabályokat, munkavédelmi, tűzvédelmi és egészségvédelmi szabályokat, s munkavégzése során törekednie kell arra, hogy munkái ideiglenes helyigénye és hatásterülete a lehető legkisebb mértékű legyen.
  3. A fentiek be nem tartásáért a vállalkozó köteles felelősséget vállalni, beleértve a megrendelőnek vagy harmadik személynek okozott kárt is.
  4. A munkálatok elvégzésétől számított 3 évig teljes garanciát (jótállást) köteles vállalni a vállalkozó.
  5. A jótállási idő alatt a vállalkozó köteles a hibaelhárítást a megrendelő írásbeli értesítésétől számított 48 órán belül megkezdeni, illetve a kárelhárítás érdekében azt a műszakilag indokolt legrövidebb időn belül, saját költségén elvégezni.
  6. Amennyiben ajánlatában jelezte, a vállalkozó jogosult alvállalkozó(k) igénybevételére, az alvállalkozó(k) tevékenységéért azonban úgy felel, mint a sajátjáért. Ennek ellénére a vállalkozó köteles alvállalkozóját/alvállalkozóit tájékoztatni, hogy a közöttük fennálló szerződés közbeszerzés közvetlen megavalósításához kapcsolódik, továbbá arról is, hogy a szerződés és ennek teljesítése az adózás rendjéről szóló 2003. évi XCII. törvény 36/A. §-a alá tartozik. Amennyiben a fenti kötelezettségét elmulasztja, annak valamennyi következményét a vállalkozónak kell viselnie.
  7. Megrendelő csak a vállalkozóval áll szerződéses kapcsolatban, az alvállalkozókkal nem.
  8. Amennyiben a vállalkozó az ajánlatban megjelölt alvállalkozó helyett mást kíván a szerződés teljesítésébe bevonni, továbbá olyan alvállalkozó bevonását tervezi, akit az ajánlatban nem jelölt meg, erre vonatkozóan a Kbt. 128. § (2)-(4) bekezdése az irányadó.
  9. A vállalkozó vállalja, hogy szerződés teljesítésének teljes időtartama alatt tulajdonosi szerkezetét a megrendelő számára megismerhetővé teszi és a Kbt. 125. § (5) bekezdés szerinti ügyletekről a megrendelőt haladéktalanul értesíti.

1. **Szerződésszegés**
   1. Szerződésszegésnek minősül különösen minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.
   2. Amennyiben a vállalkozó a szerződést megszegi, kötbér és kártérítési felelősséggel tartozik, kivéve, ha bizonyítja, hogy a szerződés teljesítése során úgy járt el, ahogy az gazdálkodó szervezettől az adott esetben elvárható.
   3. A fenti szerződésszegés következményei alól nem mentesít az a körülmény, hogy a szerződésszegést a vállalkozó, mint gazdálkodó szervezet irányítására, felügyeletére jogosult szerv intézkedése okozza.
   4. Amennyiben a vállalkozó bármely megrendelés teljesítésével késedelembe esik a megrendelőt késedelmi kötbér illeti meg. A késedelmi kötbér mértéke: naptári naponként 15.000. Ft.
   5. A vállalkozó nem teljesítése (a szerződés teljesítésének a vállalkozónak felróható lehetetlenné válása, meghiúsulása, illetőleg a szerződés teljesítésének a vállalkozó általi megtagadása, a vállalkozó jogutód nélküli megszűnése) esetén megrendelő 3.000.000,- Ft meghiúsulási kötbérre jogosult. A megrendelő szintén jogosult meghiúsulási kötbérre, ha jelen szerződés a 11.4. pontjában meghatározottak szerint szűnik meg.
   6. A megrendelő fenntartja a jogát, hogy a kötbért meghaladó kárát a vállalkozóval szemben érvényesítse. A vállalkozó kizárólagosan felelős minden olyan kárért, melyet alkalmazottai, alvállalkozói, vagy egyéb közreműködői a megrendelőnek, más alvállalkozóknak, illetve harmadik személynek okoztak. Vállalkozó az általa okozott károkat köteles közvetlenül rendezni, illetve a megrendelőt mentesíteni minden kárigény követelés alól, amelyek az általa okozott károkkal kapcsolatban merültek fel. A vállalkozó köteles megfizetni a megrendelő számára minden olyan bírságot, hatósági díjat, egyéb költséget, amelyet a megrendelőre a vállalkozónak, illetve alvállalkozójának, egyéb közreműködőinek magatartása, vagy mulasztása miatt szabtak ki.
   7. Megrendelő kötbér kiszabása esetén számlát állít ki, melyet a vállalkozó köteles annak kézhez vételétől számított 30 napon belül megfizetni.
   8. Megrendelő részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényéről vagy igényeiről, mely/melyek a megrendelőt a szerződésszegés jogkövetkezményeként megilletik.
2. **Vis maior**

8.1. Vis maior-on a szerződő felek ellenőrzési képességét meghaladó körülményeket kell érteni, beleértve, de nem kizárólagosan, az alábbiakat:

* akár megüzent, akár meg nem üzent háború és ellenségeskedés, megszállás, idegen ellenség akciói, mozgósítás, rekvirálás vagy embargó
* nukleáris üzemanyagból, vagy a nukleáris anyag lebomlásából keletkező nukleáris hulladékból származó ionizáló sugárzás vagy radioaktív szennyeződés, vagy radioaktív mérgező robbanás, vagy egyéb veszélyes tulajdonság a robbanásveszélyes nukleáris üzemekben vagy azok nukleáris részlegeiben,
* lázadás, forradalom, felkelés, katonai vagy bitorló hatalomátvétel, polgárháború,
* zendülés, tüntetés vagy rendzavarás, kivéve, ha az kizárólag a vállalkozó alkalmazottaira terjed ki
* természeti katasztrófa.

8.2. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban (elsősorban faxon) értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetbenaz odatartozó határidő meghosszabbodik a vis maior időtartamával, melyről a szerződő felek előzetesen egyeztetnek.

8.3. Ha vis maior körülmény bekövetkezett, mindkét fél, de különösen a vállalkozó köteles törekedni a szerződésből eredő kötelezettségeinek folytatólagos teljesítésére, amennyire az ésszerűen elképzelhető.

1. **Szerződésmódosítás**

9.1. A szerződést mindkét fél beleegyezésével kizárólag a Kbt. 132. §-ában foglaltak alapján írásban lehet módosítani.

9.2. Nem minősül a szerződés módosításának a szerződő felek nyilvántartott adataiban, így különösen a székhelyében, képviselőiben, bankszámlaszámában bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

1. **Érvényesség, részleges érvénytelenség**

Amennyiben jelen szerződés egy rendelkezése teljes egészében vagy részben érvénytelen lenne vagy érvénytelenné válna, a szerződés érvényessége egyebekben azonban fennmarad, kivéve, ha e rész nélkül a szerződő felek a szerződést nem kötötték volna meg.

1. **A szerződés megszűnése**

11.1. Jelen szerződés megszűnik a szerződéses feladatok hiánytalan teljesítése esetén.

11.2. A szerződés közös megegyezéssel bármikor megszüntethető.

11.3. A közös megegyezésen, és a szerződésteljesítéssel történő megszűnésén túlmenően a felek a szerződést egyoldalú jognyilatkozattal is megszüntethetik, ha

* a másik fél a szerződésben meghatározott és vállalt kötelezettségeit ismételten nem teljesítette, s erre a másik fél határidő tűzésével felszólította és a határidő eredménytelenül telt el;
* a vállalkozó bármely megrendelés teljesítését indokolatlanul megtagadja;
* vállalkozó a szerződés időtartama alatt a megrendelések teljesítése során legalább 5 alkalommal késedelembe esik;
* bírósági döntés szerint a csődeljárás során a hitelezőkkel nem jön létre egyezség;
* a vállalkozó az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* a vállalkozó fizetésképtelenségét a bíróság a vonatkozó jogszabályok alapján megállapítja;
* a vállalkozó végelszámolását az erre jogosult szerv elhatározza;
* a megrendelő 30 napos késedelembe esik bármely számla kifizetése tekintetében.

11.4. A megrendelő a Kbt. 125. § (5) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll az 56. § (1) bekezdés k) pontjában meghatározott valamely feltétel,
* a vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll az 56. § (1) bekezdés k) pontjában meghatározott valamely feltétel.

11.5. Bármelyik fél által bármely okból történő felmondás esetén a fizetések a felmondási idő lejártáig, illetőleg a szerződés hatályának megszűnéséig nyújtott szolgáltatásokért teljesítendők, s a szerződő felek egymással elszámolnak.

11.6. A vállalkozó kötelezettséget vállal arra, hogy jelen szerződésnek bármilyen okból történő megszűnése esetén a megrendelő által rendelkezésre bocsátott iratokat, feljegyzéseket, bármely adathordozó berendezést vagy eszközt a szerződés megszűnésének napján a megrendelő részére visszaszolgáltatja, amennyiben erre a megrendelő igényt tart.

1. **Alkalmazandó jog**

Jelen szerződést Magyarország jogrendje szerint kell értelmezni. A szerződésben nem szabályozott kérdésekben elsősorban a következő jogszabályokat kell figyelembe venni:

* a Ptk.,
* a Kbt.

1. **Eljárás jogvita esetén**

Jelen szerződés végrehajtásával kapcsolatos minden vitás kérdést a felek békés úton kísérelnek megoldani. A békés úton nem rendezhető vitás kérdések eldöntésére a szerződő felek a Fővárosi Törvényszék kizárólagos illetékességét kötik ki.

1. **A megrendelő részéről a teljesítésigazolás kiállítására jogosult és kapcsolattartó, illetve a vállalkozó kapcsolattartója**

14.1. Megrendelő részéről a teljesítésigazolás kiállítására jogosult személy:

Név: ……………………………………………………………………………………

Tel: …………………………………………………………………………………….

*[Szerződéskötéskor töltendő ki.]*

14.2. Megrendelő kapcsolattartója:

Név: ……………………………………………………………………………………

Tel: …………………………………………………………………………………….

*[Szerződéskötéskor töltendő ki.]*

14.3. Vállalkozó kapcsolattartója:

Név: Klinger Ottó

Tel: 06 30 9397 635

1. **Egyéb**

15.1. A vállalkozó az államháztartásról szól törvény végrehajtásáról szóló 368/2011. (XII. 31.) számú kormányrendelet 50. § (1a) bekezdésével összhangban kijelenti, hogy a nemzeti vagyonról szóló CXCVI. törvény 3. § (1) bekezdés 1. pontja szerinti átlátható szervezetnek minősül. A vállalkozó köteles a fenti tény változása esetén arról haladéktalanul írásban tájékoztatni a megrendelőt.

15.3. A következő dokumentumok a szerződés elválaszthatatlan részét képezik és ezzel együtt kezelendők:

* az eljárást megindító felhívás,
* Ajánlati dokumentáció,
* Vállalkozó ajánlata.

15.4. A fenti dokumentumok és a szerződés egymást elválaszthatatlanul értelmezik, azaz amennyiben a jelen szerződés és a fenti dokumentumok tartalma között ellentmondás van, akkor a jelen szerződés az irányadó. A jelen szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek. A tartalmuk közötti ellentmondás esetén a dokumentumok felsorolásuk sorrendjében irányadóak.

15.5. Jelen szerződés 5 db egymással szó szerint megegyező példányban készült. A szerződés 3 db eredeti példánya a megrendelőt és 2 eredeti példánya pedig a vállalkozót illeti meg.

15.6. Alulírott felek a jelen szerződést akaratukkal megegyezőnek találták, és jóváhagyólag aláírták.

Melléklet: 1 db

Budapest, 2015. ……………………….

|  |  |
| --- | --- |
| ……………………………………..  **Budapest Főváros VII. kerület Erzsébetváros Önkormányzata**  képv.: Vattamány Zsolt polgármester Megrendelő | …………………………………………  **Ifotech-Clean Kereskedelmi és Szolgáltató Korlátolt Felelősségű Társaság**  képv.: Klinger Ottó  Vállalkozó |

…………………………………………

**COMFORT INVEST TEAM Korlátolt Felelősségű Társaság**

képv.: Jenny Tamás

Vállalkozó

Ellenjegyzi: Pénzügyi ellenjegyzés:

…………………………………………. ……………………………………..

Dr. Gotthard Gábor Fitosné Zemanovics Zsuzsanna

Jegyző Pénzügyi Iroda vezetője